حجت الاسلام راجہ ناصر عباس جعفری :

دہشتگردوں کو کھلی چھوٹ دینے والے قوم کے سامنے جواب دہ ہیں

مجلس وحدت مسلمین پاکستان کے سربرا ہ نے کہا کہ دہشتگردوں کو الیکشن کے لئے راتوں رات شیڈول فور سے نکال کر کھلی چھٹی دینے کے نتائج سامنے آنا شروع ہوگئے ہیں۔

خبر کا کوڈ: ۴۳۶۵۷۸

تاریخ: ۱۲ مهر ۲۰۱۸ - ۱۲:۱۲

رسا نیوز ایجنسی کی رپورٹ کے مطابق مجلس وحدت مسلمین پاکستان کے سربرا ہ حجت الاسلام راجہ ناصر عباس جعفری نےعوامی نیشنل پارٹی ( اے این پی) کی کارنر میٹنگ میں طالبان دہشتگردوں کے دھماکے کی پروزمذمت کرتے ہوئے کہا کہ دہشتگردوں کو الیکشن کے لئے راتوں رات شیڈول فور سے نکال کر کھلی چھٹی دینے کے نتائج سامنے آنا شروع ہوگئے ہیں۔

انہوں نے کہا کہ نیشنل ایکشن پلان کو بالائے طاق رکھ کر قومی سلامتی کو دائو پر لگانے والے ایسے حادثات کے ذمہ دار ہیں ۔

انہوں نے کہا کہ اے این پی کے شہداء کے لواحقین خصوصاًبلورفیملی کے غم میں برابر کے شریک ہیں، جنہوں نےوطن کے استحکام کی خاطر قیمتی جانوں کی قربانیاں پیش کی ہیں، قومی سلامتی کا تقاضہ ہے کہ دہشتگردوں کے سیاسی سرپرستوں اور انکے سہولت کاروں کے ساتھ آہنی ہاتھوں سے نمٹا جائے ۔

حجت الاسلام راجہ ناصر عباس جعفری نے کہا کہ دہشتگردوں کو کھلی چھوٹ دینے والے قوم کے سامنے جواب دہ ہیں۔/۹۸۹/ف۹۴۰/